આગામી જાન્યુઆરી 2015માં ગુજરાતમાં ભારતીય પ્રવાસી દિવસનું આયોજન કરવામાં આવી રહ્યું છે. રાજ્યના પાટનગર ગાંધીનગરમાં આવેલા મહાત્મા મંદિર ખાતે તેનું આયોજન કરાયું છે. જેમાં વિશ્વભરમાં વસતા એનઆરઆઇ અહીં આવશે અને મહાત્મા મંદિરની વિશેષતાને પણ નિહાળશે. જે દરમિયાન રાજ્ય સરકારના એનઆરજીએફ દ્વારા ગુજરાત બહાર વસતા એનઆરજીને એક વિશેષ ઓળખ આપવા માટે ખાસ કાર્ડની જાહેરાત કરવામાં આવી છે. જેનું નામ ગુજરાત કાર્ડ રાખવામાં આવ્યું છે. આ કાર્ડ થકી તેમને અનેક પ્રકારના લાભ મળનારા છે.